《效长吉体》
宋代·刘有庆

穷庐夜雪没驼脊，黄沙号风冰结石。
燕姬二八髻垂漆，柔荑斜抱箜篌立。
老羌踏歌歌勅勒，黄金流星酒杯窄。
红氍毹暖春云湿。缕金团衣猩血滴，
玉钗醉滑鹍弦急。角声满空霜裂骨，
十万狞君掩襟泣。

作者简介：刘有庆，字元长，号损斋，本蜀郡（今四川成都）人。初任南陵主簿，遂家焉。官至翰林待诏。入元，为平江书院山长。事见《宛陵群英集》卷三、清道光《安徽通志》卷二○八。今录诗三首。